wickkiey/tamil-wikipedia-chunked huggingface dataset:
# நள்ளிரவு

தொடரூந்து நிலையம்.]]
**நள்ளிரவு** என்பது ஒரு நாளில் இருந்து இன்னொரு நாளுக்கு நகரும் நேரமாகும். இது உள்ளூர் நேரத்தின்படி அமையும். நண்பகலுக்கு எதிரானதும் 12 மணித்தியால வேறுபாடுடைய நேரமாக அமையும். நேரக் குறியீடு **00:00** என்றும் (அல்லது) **இரவு 12:00** என்றும் குறிப்பிடப்படுகிறது.  
சில சிலாவிய மொழிகள், "நள்ளிரவு" என்பதை "வடக்குடன்" ("நண்பகல்" "தெற்குடன் தொடர்புபடுவதைப்போல") தொடர்புபடுத்துகிறது. தற்கால போலிய, பெலருசிய, உக்குரேனிய, செருபிய மொழிகள் (*północ*, *поўнач*, *північ*, *пoнoħ*) "நள்ளிரவு" அல்லது "அரை இரவு" என்பதை "வடக்கு" என்ற பொருளுடன் தொடர்புபடுத்துகிறது.
# பாலாபாக் நீரிணை

**பாலாபாக் நீரிணை** (ஆங்கிலம்: *Balabac Strait*; மலாய் மொழி: *Selat Balabak*; தகலாக் மொழி: *Kipot ng Balabak*) என்பது தென் சீனக் கடலையும்; சுலு கடலையும் இணைக்கும் நீரிணைகளில் ஒன்றாகும்.  
இந்தப் பாலாபாக் நீரிணை, பிலிப்பைன்ஸ் நாட்டின் பலவான் மாநிலத்தில் உள்ள பாலாபாக் தீவையும் *(Balabac Island);* மலேசியா, சபா மாநிலத்தின் ஒரு பகுதியான பாங்கி தீவுகளையும் *(Banggi Islands)* பிரிக்கிறது.  
பாலாபாக் நீரிணை, ஏறக்குறைய 50 கிலோமீட்டர் (31 மைல்) அகலம் கொண்டது. அதிகப் பட்ச ஆழம் ஏறக்குறைய 100 மீட்டர் (330 அடி). எனவே இந்த நீரிணை கடந்த பனி யுகத்திற்கு *(Last Glacial Period)* முன் கடல் மட்டத்திற்கு கீழே இருந்து இருக்கலாம் என்றும் நம்பப்படுகிறது.  
அந்த வகையில் போர்னியோ மற்றும் பலவான் நிலப் பகுதிகளுக்கு இடையே தாவரங்கள் மற்றும் விலங்கினங்களின் பரிமாற்றம் இருக்கலாம்.
# ஞானவாபி பள்ளிவாசல் வழக்கு

## வழக்கின் தரப்பினர்

ஞான வாபி பள்ளிவாசல் அறிவுக் கிணற்று வளாகம் குறிதது வாரணாசி மாவட்ட நீதிமன்றத்தில் தற்போது நடைபெற்று வரும் வழக்கில் மூன்று தரப்பினர் உள்ளனர். முதல் தரப்பு ஜோதிர்லிங்கமாக உள்ள சிவபெருமானின் நண்பராக நீதிமன்றத்தால் நியமிக்கப்பட்ட வழக்கறிஞர் விஜய் சங்கர் ரஸ்தோகி, காசி விஸ்வநாதர் சார்பாக வாதிடுகிறார். ஞானவாபி பள்ளிவாசல் தரப்பில் உத்தரப் பிரதேச மாநில சுன்னி மத்திய வக்ஃப் வாரியம் மற்றும் அஞ்சுமான் இந்தே ஜாமியா மஸ்ஜித் குழு வாதிடுகிறது.
16ஆம் நூற்றாண்டில் காசி கோயிலை இடித்து முகலாய மன்னர் ஔரங்கசீப்பால் இங்கு மசூதி கட்டப்பட்டது என்று கூறி உச்ச நீதிமன்றம், அலகாபாத் உயர் நீதிமன்றம் மற்றும் வாரணாசி நீதிமன்றங்களில் பல மனுக்கள் தாக்கல் செய்யப்பட்டுள்ளன.
# ஞானவாபி பள்ளிவாசல் வழக்கு

## கள ஆய்வு

காசி விஸ்வநாதர் கோயில் சுவரை ஒட்டி அமைந்த ஞானவாபி பள்ளிவாசல் வளாகத்தில் உள்ள இந்துக்கள் வணங்கும் சிவ லிங்கம், சிருங்கார கௌரி அம்மன், விநாயகர், நந்தி முதலிய சிலைகள் மற்றும் இந்துக் கட்டிட அமைப்புகளை வீடியோ மூலம் கள ஆய்வு மேற்கொள்ள நீதிமன்றம் ஒரு குழுவை அஜய் மிஸ்ரா எனும் வழக்கறிஞரை ஆணையாளராக நியமித்தது. இக்குழுவின் இந்துக்கள், இசுலாமியர்கள் சார்பில் பலர் இருந்தனர். 14, 15 மற்றும் 16 மே 2022 ஆகிய மூன்று நாட்களுக்கு கள ஆய்வு வாரணாசி நீதிமன்றம் நீதிமன்றம் அனுமதி வழங்கியது.  
16 மே 2022 அன்று (செவ்வாய்க் கிழமை) அன்று நடைபெற்ற கள ஆய்வின் போது, இசுலாமியர்கள் தொழுகைக்கு முன்னர் **உளூ** (உடலைச் சுத்தம் செய்தல்) செய்யப் பயன்படும், சிறு செயற்கை குளத்தில் உள்ள நீரை வெளியேற்றி பார்க்கும் போது, அதில் பெரிய சிவ லிங்கம் தெரியவந்தது. கள ஆய்வுப் பணியின் போது பார்த்த காட்சிகளை நீதிமன்றத்தில் தவிர வெளியே யாரும் சொல்லக்கூடாது என நீதிமன்றம் ஏற்கனவே அறிவித்து இருந்தது. ஆனால் அது சிவலிங்கம் அல்ல, செயற்கை நீரூற்று என முஸ்லிம் தரப்பினர் நிராகரித்துவிட்டனர். இருப்பினும் அப்பகுதியை அதிகாரிகள் முத்திரையிட்டு, சர்ச்சைகுரிய பகுதியில் யாரும் செல்லாதவாறு தடுப்புகள் வைத்து அடைத்தனர்.  
பள்ளிவாசல் நிர்வாகம் தரப்பில் ஆஜரான வழக்கறிஞர் அபய் நாத் யாதவ், கள ஆய்வு செய்த ஆணையர் அஜய் மிஸ்ரா, நடுநிலையாக இல்லாமல், ஒருதலைப்பட்சமாக செயல்பட்டதாகவும், மேலும் பள்ளிவாசலில் சிவ லிங்கம் இருப்பதை ஊடகங்களுக்கு தெரிவித்ததால், அவர் மீது நடவடிக்கை எடுக்க வேண்டும் கோரியதை முன்னிட்டு, வாராணாசி நீதிமன்றம் களப்பணி ஆணையாளரான அஜய் மிஸ்ராவை அந்த பொறுப்பிலிருந்து நீக்கியது.  
கள ஆய்வின் அறிக்கையை உதவி ஆணையர்களில் ஒருவரான விஷால் சிங் 19 மே 2022 அன்றைய தேதிக்குள் சமர்ப்பிக்க வேண்டும் என்று உத்தரவிட்டு, வழக்கை மே 20ம் தேதிக்கு ஒத்தி வைத்தார்.  
முன்னதாக முத்திரை வைக்கப்பட்ட மசூதியின் ஒரு பகுதியிலுள்ள சிவலிங்கத்தை அளக்கவும், உளூ செய்யும் ஒசுகானாவை சுற்றியுள்ள சுவர்களை உடைக்கவும் இந்துக்கள் தரப்பில் அனுமதி கோரப்பட்டது. இதன் மீது மசூதி நிர்வாகிகளின் பதிலை பெற்ற பின் முடிவு எடுப்பதாக நீதிபதி தெரிவித்தார்.  
4 ஆகஸ்டு 2023 அன்று அலகாபாத் உயர் நீதிமன்றத்தின் உத்தரவுப்படி, ஞானவாபி பள்ளிவாசல் வளாகத்தில் 64 தொல்லியல் ஆய்வகத்தினர் நவீன கருவிகளுடன், நிலத்தை தோண்டாது நவீன முறையில அகழ்வாய்வைத் தொடங்கினர்.
# ஞானவாபி பள்ளிவாசல் வழக்கு

## வழக்கின் வரலாறு

- 1936 ஆம் ஆண்டில், முழு ஞானவாபி வளாகத்தில் தொழுகை செய்யும் உரிமை தொடர்பாக பிரித்தானிய இந்தியா அரசுக்கு எதிராக வாரணாசி மாவட்ட நீதிமன்றத்தில் இந்துக்கள் வழக்கு தொடுத்தனர்.
- உரிமை கோருபவர்கள் சார்பாக ஏழு சாட்சிகளும், பிரித்தானிய இந்திய அரசின் சார்பாக 15 சாட்சிகளும் நீதிமன்றத்தில் ஆஜர்படுத்தினர்.
- வாரணாசி மாவட்ட நீதிமன்றம் 15 ஆகஸ்டு 1937 அன்று, ஞானவாபி பள்ளிவாசலில் தொழுகை நடத்துவதற்கான உரிமை வெளிப்படையாக வழங்கப்பட்டது, மேலும் ஞானவாபி வளாகத்தில் வேறு எங்கும் அத்தகைய பிரார்த்தனைகளைச் செய்ய முடியாது என தீர்ப்பு வழங்கியது.
- 10 ஏப்ரல் 1942 அன்று, கீழ் நீதிமன்றத்தின் தீர்ப்பை உறுதிசெய்து, இசுலாமியர்களின் மேல்முறையீட்டை அலகாபாத் உயர் நீதிமன்றம் தள்ளுபடி செய்தது.
- 15 அக்டோபர் 1991 அன்று, பண்டிட் சோம்நாத் வியாஸ், டாக்டர் ராம்ரங் சர்மா மற்றும் பலர் வாரணாசி மாவட்ட நீதிமன்றத்தில் ஞானவாபி பள்ளிவாசல் வளாகத்தில் ஒரு புதிய கோயிலைக் கட்டுவதற்கும், வழிபடுவதற்கான உரிமைக்கும் வழக்குத் தொடர்ந்தனர்.
- இந்த வழக்கை எதிர்த்து 1998 ஆம் ஆண்டு அலகாபாத் உயர்நீதிமன்றத்தில், அஞ்சுமன் இன்சானியா குழு மற்றும் உத்தரப் பிரதேச சன்னி வக்ஃப் வாரியம், லக்னோ சார்பில் இரண்டு மனுக்கள் தாக்கல் செய்யப்பட்டன.
- இந்த வழக்கை தொடுத்தவர்களில் ஒருவரான பண்டிட் சோம்நாத் வியாஸ் 7 மார்ச் 2000 அன்று இறந்தார்.
- அக்டோபர் 11, 2018 அன்று இந்துக்கள் சார்பில் விஜய் சங்கர் ரஸ்தோகி இந்த வழக்கில் ஒரு வழக்கறிஞராக நியமிக்கப்பட்டார்.
- ஏப்ரல் 8, 2021 அன்று, ஞானவாபி பள்ளிவாசல் வளாகம் முழுவதையும் வீடியோ எடுத்து தொல்லியல் கள ஆய்வு மேற்கொள்ள வாரணாசி மாவட்ட நீதிமன்றம் உத்தரவிட்டது.
- ஏப்ரல் 14, 15 மற்றும் 16 மே 2022 ஆகிய நாட்களில் (சனி, ஞாயிறு மற்றும் திங்கட்கிழமை) ஞானவாபி பள்ளிவாசல் வளாகத்தில் வீடியோ மூலம் தொல்லியல் களப் பணி மேற்கொள்ளப்பட்டது. கள ஆய்வின் போது ஒரு நீர் அமைப்பின் நடுவில் சிவ லிங்கம் இருப்பதை குறித்த செய்திகள் படத்துடன் வெளியானது. மேலும் கணேசர், நந்தி, சிருங்கார கௌரி போன்ற பல இந்து தெய்வங்களில் சிற்பங்கள் மற்றும் இந்து கட்டிட அமைப்புகள் மசூதியில் இருப்பது அறியப்பட்டது.
- 20 மே 2022 அன்று இவ்வழக்கை நீண்ட அனுபவம் வாய்ந்த வாரணாசி மாவட்ட நீதிபதி விசாரிக்க வேண்டும் என இந்திய உச்ச நீதிமன்றம் உத்தரவிட்டுள்ளது. மேலும் சிவலிங்கம் கண்டெடுக்கப்பகுதி பாதுகாக்கப்படவேண்டும் என்றும், தொடர்ந்து பள்ளிவாசலில் தொழுகை அனுமதிக்க வேண்டும் என்றும் உத்தரவிட்டுள்ளது. மேலும் 1991-ஆம் ஆண்டில் வழிபாட்டுத் தலங்கள் சிறப்பு ஏற்பாடுகள் சட்டம், ஒரு வழிபாட்டுத் தலத்தின் மதத் தன்மைகளை ஆய்வு செய்ய தடுக்கவில்லை என இந்திய உச்ச நீதிமன்றம் கருத்து கூறியது.
- 12 செப்டம்பர் 2022 அன்று ஞானவாபி பள்ளிவாசல் வளாகத்தில் மாதா சிருங்கார் கௌரி, விநாயகர், அனுமன், ஆதி விஷேஷ்வர், நந்தி மற்றும் பிற தெய்வங்களை தரிசனம் செய்யவும், வழிபடவும், பூஜைகள் செய்யவும் அனுமதிக்க வேண்டும் எனக்கோரி 5 இந்துப் பெண்கள் தொடர்ந்த வழக்கை, வாரணாசி மாவட்ட நீதிமன்றம் விசாரிக்கத் தகுதி உடையதே என தீர்ப்பு வழங்கியது.
- 19 அக்டோபர் 2022 அன்று அலகாபாத் உயர் நீதிமன்றம், ஞானவாபி பள்ளிவாசல் வளாகத்தில் இந்தியத் தொல்லியல் துறையினர் நடத்திய ஆய்வுகள் குறித்த காணொலிகள் மற்றும்ம் புகைப்படங்களின் அசல் பதிவுகளின் நகல்களை வரும் 21-ம் தேதிக்குள் நீதிமன்றத்தில் சமர்ப்பிக்க வேண்டும் உத்தரவிட்டுள்ளது.
# ஞானவாபி பள்ளிவாசல் வழக்கு

## காசி விஸ்வநாதர் கோயில் இடிப்பு மற்றும் மறுசீரமைப்பு வரலாறு

- காசி விஸ்வநாதர் கோயில் மீதான முதல் தாக்குதல் 11-ஆம் நூற்றாண்டில் தில்லி சுல்தான் குத்புத்தீன் ஐபக்கின் உத்தரவால் காசி விஸ்வநாதர் கோயில் இடிக்கப்பட்டாலும், காசி விஸ்வநாதர் வழிபாடு தொடர்ந்தது.
- காசி விஸ்வநாதர் கோயில் 1585 ஆம் ஆண்டில் பேரரசர் அக்பரின் நிதி அமைச்சர் தோடர் மால் என்பவரால் மீண்டும் கட்டப்பட்டது.
- 2 செப்டம்பர் 1669 அன்று காசி விஸ்வநாதர் கோயில் முற்றிலுமாக அழிக்கப்பட்டு அவுரங்கசீப்பின் உத்தரவின் பேரில் அங்கு ஞானவாபி பள்ளிவாசல் கட்டப்பட்டது.
- 1780 ஆம் ஆண்டில், இந்தூர் இராச்சிய இராணி அகில்யாபாய் ஓல்கர் ஞான வாபி பள்ளிவாசலை ஒட்டி மீண்டும் புதிய காசி விஸ்வநாதர் கோயிலை மீண்டும் எழுப்பினார்.
- 1853-ஆம் ஆண்டில், சீக்கியப் பேரரசர் இரஞ்சித் சிங் காசி விஸ்வநாதர் கோயில் கோபுரத்தை அலங்கரிக்க 880 கிலோ கிராம் தங்கத்தை நன்கொடையாக வழங்கினார்.
# ஞானவாபி பள்ளிவாசல் வழக்கு

## இதனையும் காண்க

- கிருஷ்ண ஜென்ம பூமி வழக்கு
- வழிபாட்டுத் தலங்கள் (சிறப்பு ஏற்பாடுகள்) சட்டம், 1991
- ஞானவாபி பள்ளிவாசல்
- காசி விஸ்வநாதர் கோயில்
- காசி விஸ்வநாதர் கோயில் நடைபாதை
- வாரணாசியிலுள்ள படித்துறைகள்
- காசி காலபைரவர் கோயில்
- இரத்தினேஸ்வரர் மகாதேவர் கோயில்
# சர்பத்

சர்பத், இரானிய தேனீருடன் (இடது)]]
ஆண்டு 1906]]
கலந்த சர்பத்]]
சாறு கல்ந்த சர்பத்]]  
**சர்பத்** (பாரசீக மொழி: شربت), என்பது ஈரானிய பானமாகும். சர்பத் பானம் துருக்கி, காக்கேசியா, பால்கன் குடா நாடுகள் மற்றும்
தெற்காசியா நாடுகளிலும் அருந்தப்படுகிறது. பழங்கள், பூ இதழ்கள், நன்னாரி வேர் மற்றும் சர்க்கரைப் பாகு ஆகியவற்றை தண்ணீரில் கலந்து சர்பத் தயாரிக்கப்படுகிறது. சர்பத் பானம் உடலுக்கு குளிர்ச்சியை அளிக்கும்.  
பிரபலமான சர்பத் பானங்கள் துளசி விதைகள், ரோஜாப் பூ நீர், ரோஜாப் பூ இதழ்கள், சந்தனம், எலுமிச்சை, ஆரஞ்சு, மாம்பழம், அன்னாசி பழம் ஆகியவற்றில் ஒன்று அல்லது அதற்கு மேற்பட்டவைகளுடன் கலந்து தயாரிக்கப்படுகிறது.  
ஈரான், துருக்கி, வளைகுடா நாடுகள், போஸ்னியா, ஆப்கானித்தான், பாகிஸ்தான், இந்தியா, இலங்கை மற்றும் வங்காளதேசம் ஆகிய நாடுகளின் வீடுகளில் சர்பத் பானம் குடிக்கப்படுகிறது. மேலும் ரமலான் நோன்பு காலத்தில், நோன்பு திறக்கும் போது முஸ்லிம்களால் சர்பத் பானம் பிரபலமாக உட்கொள்ளப்படுகிறது.  
தென்னிந்தியாவில் தமிழ்நாடு, கேரளம், ஆந்திரம், தெலுங்காணா மாநிலங்களில் சர்பத் பானம் கோடைக்காலங்களில் அருந்தப்படுகிறது. இந்தியவில் சர்சபரில்லா மற்றும் எலுமிச்சையுடன் சிறப்பாக தயாரிக்கப்பட்ட சர்பத் பானம் பால் அல்லது சோடா நீரில் கலந்து அருந்தப்படுகிறது. இந்தோனேசியாவின் ஜாவானியர்கள், *செர்பத்* எனப்படும் பானம் பொதுவாக ரமலான் மாதத்தில் அருந்தப்படுகிறது.
# சர்பத்

## சொற்பிறப்பியல்

இந்த சொல் பாரசீக வார்த்தையான ஷர்பத் (شربت) என்பதிலிருந்து வந்தது. பழரசம், சர்க்கரை மற்றும் தண்ணீர் கலந்த பானமான *ஷரிபா* என்ற அரபு வார்த்தையிலிருந்து வந்தது. இடைக்காலத்தின் பிற்பகுதியில், அரபுச் சொல்லான *ஷராப்* (شراب) "மதுபானம்" என்று பொருள்படும்.சர்பத் ஒரு இனிமையான மது அல்லாத பானம் ஆகும்.
# சர்பத்

## வரலாறு

சர்ர்பத் பானம் முதலில் தற்கால ஈரானில் (பாரசீகம்) தோன்றியதாக நம்பப்படுகிறது. பாரசீக எழுத்தாளர் இபின் சினாவின் 11ஆம் நூற்றாண்டு மருத்துவ நியதியில் பல சர்பத்கள் பட்டியலிடப்பட்டுள்ளது
# சர்பத்

## இந்தியாவில் சர்பத்

16-ஆம் நூற்றாண்டில் முகலாயர்களால் இந்தியாவிற்கு சர்பத் அறிமுகம் ஆனது.[14] இது இந்தியத் துணைக்கண்டத்தில் பாபரால் பிரபலப்படுத்தப்பட்டது. அவர் குளிர்ந்த புத்துணர்ச்சியூட்டும் பானத்தை உருவாக்குவதற்காக இமயமலையில் இருந்து அடிக்கடி பனிக்கட்டிகளை கொண்டு வந்தார். தமிழ்நாட்டில் நன்னாரி சர்பத் பானம் மிகவும் பிரபலமானது.
# ஒத்தநிலை மையம்

வடிவவியலில், ஒரு புள்ளியிலிருந்து குறைந்தபட்சம் இரு வடிவொத்த வடிவங்களை ஒன்றை மற்றொன்றின் பெருக்கமாகவோ அல்லது குறுக்கமாகவோ பார்க்க முடியுமானால் அப்புள்ளியானது **ஒத்தநிலை மையம்** (*homothetic *) எனப்படும். ஒவ்வொரு வடிவத்தின் அளவும், ஒத்தநிலை மையத்திலிருந்து அதன் தூரத்தின் விகிதசமத்தில் இருக்கும்.  
ஒத்தநிலை மையம் வடிவங்களுக்கு வெளிப்புறமாக அமைந்தால், அந்த வடிவங்கள் ஒன்றுக்கொன்று நேர் வடிவொத்தவையாக இருக்கும்; அவற்றின் கோணங்கள் ஒரே திசைப்போக்கில் அமையும் (படம் 1, 2). ஒத்தநிலை மையம் வடிவங்களின் உட்பக்கம் அமைந்தால், அவ்வடிவங்கள் ஒன்று மற்றொன்றின் அளவுமாற்றம் அடைந்த ஆடி பிம்பமாக இருக்கும்; அவற்றின் கோணங்கள் எதிர் திசைப்போக்கு கொண்டிருக்கும் (படம் 3).  
ஒத்தநிலை மையமானது *வடிவொப்புமை மையம்* (* of similarity* அல்லது * of similitude*) எனவும் அழைக்கப்படும்.
# ஒத்தநிலை மையம்

## பொது பல்கோணங்கள்

இரு வடிவவியல் வடிவங்களுக்கு ஒரு ஒத்தநிலை மையம் இருந்தால் அவை இரண்டும் ஒன்றுக்கொன்று வடிவொத்தவையாக இருக்கும். அதாவது ஒத்த உச்சிகளில் அமையும் அவற்றின் கோணங்கள் சமமாகவும் அளவில் மட்டும் மாற்றமுடையவையாகவும் இருக்கும். இரு வடிவங்களும் அவற்றின் ஒத்தநிலை மையமும் ஒரே தளத்தில் அமையவேண்டும் என்பதில்லை; ஒத்தநிலை மையத்திலிருந்து ஒரு முப்பரிமாண வீழல் மூலம் அவை தொடர்புபடுத்தப் பட்டிருந்தால் போதுமானது.  
ஒத்தநிலை மையங்கள் வெளிப்புறமாகவோ அல்லது உட்புறமாகவோ அமையலாம். மையம் உட்புறமாக இருந்தால், வடிவங்கள் ஒன்று மற்றொன்றின் அளவுமாற்ற ஆடி பிம்பமாக இருக்கும். ஒரு வடிவிலுள்ள கடிகாரதிசை கோணத்திற்கு ஒத்ததான கோணம் மற்றொரு வடிவில் எதிர்கடிகாரதிசையில் இருக்கும். மாறாக ஒத்தநிலை மையம் வெளிப்பக்கமாக இருக்கும்போது, இரு வடிவங்களும் நேர் வடிவொத்தவையாகவும் அவற்றின் கோணங்கள் ஒரே திசைப்போக்குடனும் இருக்கும்.
# ஒத்தநிலை மையம்

## வட்டங்கள்

பொதுவாகவே வட்டங்கள் ஒன்றுக்கொன்று வடிவொத்தவையாகவும் ஆடி சமச்சீருடனும் இருக்கும். எனவே ஒரு சோடி வட்டங்களுக்கு வெளிப்பக்க மற்றும் உட்பக்க ஒத்தநிலை மையங்கள் இரண்டும் உண்டு. இரு வட்டங்களின் மையங்கள் ஒரே புள்ளியாகவும் ஆரங்கள் சமமாகவும் இருந்தால் மட்டும் இது பொருந்தாது. இரு ஒத்தநிலை மையங்களும் எடுத்துக்கொள்ளப்பட்ட இரு வட்டங்களின் மையங்களை இணைக்கும் கோட்டின் மீதமையும் (படம் 3).
# ஒத்தநிலை மையம்

## வட்டங்கள்

### ஒத்தநிலை மையங்களைக் கணக்கிடல்

எடுத்துக்கொள்ளப்பட்ட ஒரு சோடி வட்டங்களின் ஒத்தநிலை மையங்களைப் பலவகைகளில் கணக்கிடலாம்.பகுமுறை வடிவவியலில் உட்பக்க ஒத்தநிலை மையமானது, வட்டங்களின் மையங்களின் எடையிடப்பட்ட சராசரி ஆகும். இச்சராசரியில் பயன்படுத்தப்பட்ட எடைகள் எதிர் வட்டத்தின் ஆரங்களுக்கு விகிதசமத்தில் இருக்கும்.  
:வட்டங்களின் மையங்கள்: <math>C_1</math>:<math>(x_1, y_1)</math>; <math>C_2</math>: <math>(x_2, y_2)</math>
:வட்டங்களின் ஆரங்கள்: <math>r_1,</math> <math>r_2</math> எனில்,
:உள் ஒத்தநிலை மையம் (**I**): <math>(x_0, y_0),</math> கீழுள்ள சமன்பாட்டால் கணக்கிடப்படுகிறது:
:<math>(x_0, y_0) = \frac{r_2}{r_1 + r_2}(x_1, y_1) + \frac{r_1}{r_1 + r_2}(x_2, y_2).</math>  
இரு வட்டங்களில் ஏதாவது ஒன்றின் ஆரத்தை எதிர்மமாக எடுத்துக்கொள்வதன் மூலம் இதே சமன்பாட்டைக்கொண்டு வெளி ஒத்தநிலை மையத்தையும் (**E**) கணக்கிடலாம்::
:வெளி ஒத்தநிலை மையம் (**E**):
:<math>(x_e, y_e) = \frac{-r_2}{r_1 - r_2}(x_1, y_1) + \frac{r_1}{r_1 - r_2}(x_2, y_2).</math>  
பொதுவாக, இரு ஆரங்களையும் ஒரே குறிகளுடன் (இரண்டும் **+** அல்லது இரண்டும் **-** ) எடுத்துக்கொண்டால் மேலுள்ள சமன்பாடு உள் ஒத்தநிலை மையத்தையும் வெவ்வேறு குறிகளுடன் (ஒன்று **+** மற்றொன்று ** - ** ) எடுத்துக்கொண்டால் வெளி ஒத்தநிலை மையத்தையும் கொடுக்கும். இரு ஆரங்களும் சுழியங்களாகவோ அல்லது இரண்டும் சமமதிப்புடன் வெவ்வேறு குறிகளுடனோ இருந்தால் தவிர, பிற எல்லா மதிப்புகளுக்கும் இச்சமன்பாடு உள் ஒத்தநிலை மையத்தைத் தரும். ஆனால் வெளி ஒத்தநிலை மையத்தைக் கணக்கிடுவதற்கு இரு ஆரங்களும் கட்டாயம் வெவ்வேறு மதிப்புகளாக இருக்க வேண்டும். இல்லாவிடில் சுழியத்தால் வகுக்கும் சிக்கல் ஏற்படும்.  
தொகுப்புமுறை வடிவவியலில், வட்டத்துக்கு ஒன்றாக இரு இணை விட்டங்கள் வரையப்படுகின்றன. இவை வட்டமையங்களின் கோட்டுடன் உருவாக்கும் கோணம்: *α* . இந்த விட்டங்களின் ஒத்த முனைகள் **A**<sub>1</sub>, **A**<sub>2</sub> முனைகளையும் **B**<sub>1</sub>, **B**<sub>2</sub> முனைகளையும் இணைத்து வரையப்படும் கோடுகள் அவற்றுக்குள்ளாகவும் வட்ட மையங்களின் கோட்டையும் வெளி ஒத்தநிலை மையத்தில் வெட்டுகின்றன. மாறாக, **A**<sub>1</sub>**B**<sub>2</sub> மற்றும் **B**<sub>1</sub>**A**<sub>2</sub> கோடுகள் அவற்றுக்குள்ளாகவும் வட்டமையங்களின் கோட்டையும் உள் ஒத்தநிலை மையத்தில் வெட்டுகின்றன.  
இதன் எல்லைநிலையாக, இரு வட்டங்களுக்கும் வரையப்படும் தொடுகோடு ஏதாவது ஒரு ஒத்தநிலை மையத்தின் வழியாகச் செல்லும். இத்தொடுகோடு இணை விட்டங்களுடன் தொடுபுள்ளியில் செங்கோணத்தை உருவாக்கும். இந்தத் தொடுகோட்டிற்கு எதிர்புறங்களில் வட்டங்கள் இருந்தால், தொடுகோடு உள் ஒத்த மையம் வழியாகவும் (படம் 3), ஒரே பக்கத்தில் வட்டங்கள் இருந்தால் தொடுகோடு வெளி ஒத்தநிலை மையத்தின் வழியாகவும் செல்லும்.
# ஒத்தநிலை மையம்

## வட்டங்கள்

### ஒத்த மற்றும் எதிரொத்த புள்ளிகள்

**G**.]]  
ஒத்தநிலை மையம் ஒன்றிலிருந்து புறப்படும் ஒரு கதிர் இரு வட்டங்கள் ஒவ்வொன்றையும் இரு புள்ளிகளில் சந்திக்கும். இந்நான்கு புள்ளிகளில் இரண்டு புள்ளிகள் ஒத்த புள்ளிகளாகவும் மற்ற இரு புள்ளிகளும் எதிரொத்த புள்ளிகளாகவும் இருக்கும். ஒத்த புள்ளிகள் எனில் அவற்றிலிருந்து ஒவ்வொரு வட்டத்துக்கும் வரையப்படும் ஆரங்கள் இரண்டும் வட்டமையங்களின் கோட்டுடன் சமகோணங்களை உருவாக்கும். படம் 4 இல் **Q**, **Q&prime;** புள்ளிகள் இரண்டும் ஒத்த புள்ளிகள். ஒத்தநிலை மையத்துடன் ஒருகோடமை புள்ளிகளாகவுள்ள வட்டத்தின் மீதான புள்ளிகள் ஒத்த புள்ளிகளாக இல்லாவிட்டால் அவை எதிரொத்த புள்ளிகளாகும். அதாவது அவற்றிலிருந்து வட்டங்களுக்கு வரையப்படும் ஆரங்கள் வட்டமையங்களின் கோட்டுடன் சமகோணங்களை உண்டாக்காது. படம் 4 இல் **Q**, **P&prime;** இரண்டும் எதிரொத்த புள்ளிகள்.
# ஒத்தநிலை மையம்

## வட்டங்கள்

### எதிரொத்த புள்ளி சோடிகள் ஒரு வட்டத்தின் மீதமையும்

ஒரே ஒத்தநிலை மையத்திலிருந்து வரையப்படும் இரு கதிர்கள் இரு வட்டங்களையும் வெட்டும்போது கிடைக்கின்ற எதிரொத்தபுள்ளி சோடிகள் ஒரு வட்டத்தின் மீதமையும்.  
;வெளி ஒத்தநிலை மையம்:
எதிரொத்த புள்ளிகளின் சோடிகள்: (**Q,P&prime;**), (**S,R&prime;**)  
இந்நான்கும் ஒரு வட்டத்தின் மீதமையும்.
;நிறுவல்:
படம் 4 இல்,
- **∠QES=∠Q&prime;ES&prime;**
- <math>\frac{EQ}{EQ^\prime}=\frac{ES}{ES^\prime}</math> (**E** ஒத்தநிலை மையமாதலால்)  
மேற்காணும் இரு முடிவுகளின்படி, முக்கோணங்கள் **EQS**, **EQ&prime;S&prime;** இரண்டும் வடிவொத்த முக்கோணங்கள். எனவே வடிவொத்த முக்கோணங்களின் பண்புகளின்படி, கீழுள்ள முடிவு கிடைக்கிறது
- **∠ESQ=∠ES&prime;Q&prime;=α** (வடிவொத்த முக்கோணங்களின் ஒத்த கோணங்கள் சமம்)  
அடுத்து உள்வரை கோணத் தேற்றத்தின்படி:
- **∠EP&prime;R&prime;=∠ES&prime;Q&prime;**  
மேலும் ∠QSR&prime;, **∠ESQ** இரண்டும் மிகைநிரப்பு கோணங்கள் ஆதலால்:
- **∠QSR&prime;=180°-α**  
இம்முடிவுகளை நாற்கரம் '''QSR&prime;P&prime; இல் பயன்படுத்த:
- **∠QSR&prime;+∠QP&prime;R&prime;=180°-α+α=180°** . எனவே **QSR&prime;P&prime;** ஒரு வட்ட நாற்கரம்; அதாவது ஒரு வட்டத்துக்குள் வரையப்பட்ட நாற்கரம். எனவே எதிரொத்த புள்ளி சோடிகள் ஒரு வட்டத்தின் மீதமையும் என்பது உண்மையாகிறது.  
மேலும் வெட்டுக்கோட்டுத் தேற்றத்தின்படி பின்வரும் முடிவும் கிடைக்கும்:
- **EQ·EP&prime;=ES·ER&prime;.**  
இதேபோல மற்ற இரு சோடி எதிரொத்த புள்ளிகளும் ((**P,Q&prime;**), (**R&prime;,S**)) ஒரு வட்டத்தில் அமையும் என்பதையும் நிறுவலாம்.  
;உள் ஒத்தநிலை மையம் **I**:  
எதிரொத்த புள்ளி சோடிகள்: (**P,Q&prime;**) , (**RS&prime;**)  
இச் சோடிப் புள்ளிகள் ஒரு வட்டத்தின் மீதமையும். அதாவது நாற்கரம் **PRS&prime;Q&prime;** ஒரு வட்ட நாற்கரமாக இருக்கும். மேலும் **EP·EQ&prime;=ER·ES&prime;.**  
;நிறுவல்:  
**PIR, P&prime;IR&prime;** இரண்டும் வடிவொத்த முக்கோணங்கள் எனவே:
- **∠RPI=∠IP&prime;R&prime;=α**.  
உள்வரை கோணத்தேற்றத்தின்படி:
**∠RS&prime;Q&prime;=∠PP&prime;R&prime;=α** .  
எனவே கோட்டுத்துண்டு **RQ&prime;** , **P**, **S&prime;** ஆகிய இரு புள்ளிகளிலிருந்தும் ஒரே கோணத்தில் பார்க்கப்படுகிறது. அதாவது **R, P, S&prime;** **Q&prime;** நான்கும் ஒரு வட்டத்தின் மீது அமையும்.  
மேலும் வெட்டும் நாண்களின் தேற்றப்படி:
- **IP·IQ&prime;=IR·IS&prime;.**  
இதேபோல மற்ற எதிரொத்தபுள்ளி சோடிகள் (**Q,P&prime**) , (**S,R&prime;**) இரண்டும் ஒரு வட்டத்தின் மீதமையும் எனவும் **IQ·IP&prime;=IS·IR&prime;.** எனவும் நிறுவலாம்.
# டைகுரோகுளோசிடே

**டைகுரோகுளோசிடே** (*Dicroglossidae*) எனும் தவளை குடும்பம் ஆசியா மற்றும் ஆப்பிரிக்காவின் வெப்பமண்டல மற்றும் மிதவெப்ப மண்டல பகுதிகளில் காணப்படுகிறது. பெரும்பாலான பேரினங்களும் சிற்றினங்களும் ஆசியாவில் காணப்படுகின்றன. இக்குடும்பத்தின் தவளைகள் **முட்கரண்டி-நாக்கு தவளைகள்** என அறியப்படுகின்றன.
# டைகுரோகுளோசிடே

## துணை குடும்பங்கள் மற்றும் பேரினங்கள்

இரண்டு துணைக் குடும்பங்கள், மூலத்தைப் பொறுத்து 13-15 பேரினங்களுடன் 213 சிற்றினங்களைக் கொண்டு வகைப்படுத்தப்பட்டுள்ளன.  
**ஊசிடோசைஜினே** <small>பே யி மற்றும் ஹூவாங், 1990-</small>இரண்டு பேரினங்களில் 16 சிற்றினங்கள்:  
- *இங்ஜெனெரானா* <small>துபாயிசு, 1987</small> (நான்கு சிற்றினங்கள்)
- *ஆக்சிடோசிகா* <small>குகல் மற்றும் வான் ஹாசெல்ட், 1822</small> (12 சிற்றினங்கள்)
# டைகுரோகுளோசிடே

## இனஉறவுமுறை

பைரான் மற்றும் வையென்சு (2011) டைகுரோகுளோசிடேவினை பின்வருமாறு உறவு முறைகளைப் பிரிக்கின்றனர். டைகுரோகுளோசிடே ரனிசாலிடேவின் சகோதர குழுவாகும்.
# சிபுத்து நீரிணை

**சிபுத்து நீரிணை** (ஆங்கிலம்: *Sibutu Strait* அல்லது Sibutu Passage; மலாய் மொழி: *Selat Sibutu*; பிலிப்பினோ மொழி: *Kipot ng Sibutu*) என்பது போர்னியோ தீவை சுலு தீவுக்கூட்டத்தில் *(Sulu Archipelago)* இருந்து பிரிக்கும் ஒரு நீரிணையாகும்.  
இந்தச் சிபுத்து நீரிணை, சுலு கடலை, சுலவேசி கடலுடன் இணைக்கிறது. சுலவேசி கடல் பசிபிக் கடலுடன் இணைகிறது. சுலு கடல் *(Sulu Sea)* பிலிப்பைன்ஸ் நாட்டின் தென்மேற்குப் பகுதியில் உள்ள நீர்ப்பகுதி ஆகும். இதன் தென்மேற்கில் போர்னியோவும் வடகிழக்கில் விசயன் தீவுகளும் உள்ளன.
# சிபுத்து நீரிணை

## சிபுத்து தீவு

சிபுத்து நீரிணையின் கடற்கரைப் பகுதியில் சிபுத்து தீவு உள்ளது. இது மலேசியாவின் சபா கடற்கரையில் இருந்து கிழக்கே சுமார் 14 கிலோமீட்டர் (8.7 மைல்) தொலைவில் அமைந்துள்ளது.  
சிபுத்து தீவு 109 சதுர கிலோமீட்டர் (42 சதுர மைல்) பரப்பளவைக் கொண்டுள்ளது. இயற்கைப் பாதுகாப்பிற்கான முக்கியத் தளமாக விளங்குகிறது.
# இலூசி லியு

**இலூசி லியு** (பிறப்பு: திசம்பர் 2, 1968) என்பவர் அமெரிக்க நாட்டு நடிகை, திரைப்படத் தயாரிப்பாளர், இயக்குநர் மற்றும் கலைஞர் ஆவார். இவர் 1990 ஆம் ஆண்டு முதல் பேய்பாக் (1990), ஷாங்காய் நூன் (2000), சிகாகோ (2002), கில் பில்: வால்யூம் 1 (2003), லக்கி நம்பர் லெவன் (2006), போன்ற பல திரைப்படங்களில் நடித்ததன் மூலம் மிகவும் அறியப்படும் நடிகை ஆனார். அத்துடன் இவர் குங் பூ பாண்டா உரிமையில் (2008-2016) மாஸ்டர் வைப்பர் மற்றும் டிங்கர் பெல் தொடரில் (2008-2014) சில்வர்மிஸ்ட்டிற்காக குரல் நடிப்பை வழங்கியுள்ளார். இவர் 2022 ஆம் ஆண்டில் டிசி நீட்டிக்கப்பட்ட பிரபஞ்சப் திரைப்படமான ஷசாம்! பியூரி ஒப் தி காட்சு என்ற படத்தில் நடித்துள்ளார்.
# இலூசி லியு

## ஆரம்ப கால வாழ்க்கை

லியு டிசம்பர் 2, 1968 அன்று நியூயார்க்கில் உள்ள குயின்ஸில் உள்ள ஜாக்சன் ஹைட்ஸ் என்ற இடத்தில் சிசிலியா மற்றும் டாம் லியு ஆகியோருக்கு மூன்று குழந்தைகளில் அவர் இளையவராக பிறந்தார். உயர்நிலைப் பள்ளியில், அவர் அலெக்சிஸ் என்ற நடுத்தர பெயரை சூட்டிக்கொண்டார். இவரின் பெற்றோர் பெய்ஜிங் மற்றும் ஷாங்காயிலிருந்து குடிபெயர்ந்தவர்கள். இவருக்கு ஜான் என்ற ஒரு மூத்த சகோதரரும் ஜென்னி என்ற ஒரு அக்காவும் உண்டு.
# ஓலு துணை வலயம்

**ஓலு துணை வலயம்** என்பது 2009 முதல் நிலவுகையிலுள்ள வடக்கு ஒசுத்திரோபொத்தினியாவின் துணைப்பிரிவும், பின்லாந்தின் துணை வலயங்களில் ஒன்றுமாகும்.
# ஓலு துணை வலயம்

## நகராட்சிகள்

- ஐலுவோடோ
- கெம்பலே
- லிமிங்கா
- லுமியோக்கி
- முகோசு
- **ஓலு**
- துர்னாவா
# ஓலு துணை வலயம்

## அரசியல்

2018 பின்லாந்துக் குடியரசுத் தலைவர் தேர்தலின் முடிவுகள்:  
- சௌலி நீனிசுட்டோ 57.4%
- பெக்கா ஆவிசுட்டோ 12.4%
- பாவோ வௌருனென் 9.4%
- மத்தி வன்கானென் 6.9%
- லோரா உகுட்டசாரி 6.8%
- மெர்யா குல்லோனென் 4.5%
- தூலா ஆடைனென் 2.1%
- நீல்சு தோர்வால்ட்சு 0.6%
# இராகம் தேடும் பல்லவி

**இராகம் தேடும் பல்லவி** (*Raagam Thedum Pallavi* 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ராஜேந்தரின் கதை, திரைக்கதை, வசனம், பாடல்கள், இசை, இயக்கத்தில் வெளியான இப்படத்தில் ராஜீவ், சங்கர், ராம்ஜி, அனு ஆகியோர் முக்கியக் கதாபாத்திரத்தில் நடித்திருந்தனர்.
# இராகம் தேடும் பல்லவி

## நடிகர்கள்

- ராஜீவ்
- சங்கர்
- ராம்ஜி (அறிமுகம்)
- அனு (அறிமுகம்)
- வெண்ணிற ஆடை மூர்த்தி
- கல்லாப்பெட்டி சிங்காரம்
- கே. கே. சௌந்தர்
- காஜா ஷெரீப்
- தஞ்சை ஜான்சன்
- மாஸ்டர் செந்தில்
- காந்திமதி
- வி. கே. பத்மினி
- குமாரி இந்திரா
- பேபி சாந்தி
- காக்கிநாடா சியாமளா
- மாயா
- சுமங்கலி
- சூரியா
- பத்மா
- ஜோதிலட்சுமி - (நடனம்)
- ஜெயமாலினி - (நடனம்)
- சில்க் ஸ்மிதா - (நடனம்)
# இராகம் தேடும் பல்லவி

## பாடல்கள்

இத்திரைப்படத்தில் டி. ராஜேந்தர் பாடல்களை இயற்றி இசையமைத்தார்.
**-  
! எண்
! பாடல்
! பாடகர்(கள்)
! பாடலாசிரியர்
! நீளம்**  
| 1 | மூங்கிலிலே பாட்டிசைக்கும் | எஸ். பி. பாலசுப்பிரமணியம் | டி.ராஜேந்தர் | 04:47 |
| --- | --- | --- | --- | --- |
| 2 | நான் அழுததுமில்லை | எஸ். ஜானகி | 04:33 |  |
| 3 | நான் ஆத்தாங்கரை போனே | எஸ். ஜானகி | 04:23 |  |
| 4 | அந்த கானாங்கத்த | வாணி ஜெயராம், பி. ௭ஸ். சசிரேகா | 05:00 |  |
| 5 | ரொம்ப நாளாக ஆச | எஸ். பி. பாலசுப்பிரமணியம் | 04:51 |  |
| 6 | ஆழ் கடலில் தத்தளித்து | எஸ். பி. பாலசுப்பிரமணியம் | 04:15 | } |
# மலேசியா-சிங்கப்பூர் தரைப்பாலம்

**மலேசியா-சிங்கப்பூர் தரைப்பாலம்** (ஆங்கிலம்: *Johor–Singapore Causeway*; மலாய் மொழி: *Tambak Johor–Singapura*; சீனம்: *新柔长堤*) என்பது மலேசியா, ஜொகூர் மாநிலத்தில், ஜொகூர் பாரு மாநகரத்தையும் சிங்கப்பூர் உட்லேண்ட்ஸ் பகுதியையும் இணைக்கும் தரைப்பாலம் ஆகும்.  
இந்தத் தரைப் பாலம், 1.056-கிலோமீட்டர் (0.66 மைல்) நீளம் கொண்டது. ஒருங்கிணைந்த தொடர்வண்டி; வாகனங்களின் பாதைப் பாலமாகவும் திகழ்கின்றது. இதைச் சுருக்கமாக ‘சிங்கப்பூர் காஸ்வே’ என பொதுமக்கள் அழைப்பது வழக்கம்.
# மலேசியா-சிங்கப்பூர் தரைப்பாலம்

## பொது

வரலாற்று ரீதியாக, 1998-ஆம் ஆண்டில் துவாஸ் இரண்டாவது இணைப்புப் பாலம் *(Tuas Second Link)* திறக்கப்படும் வரை இரு நாடுகளுக்கும் இடையிலான ஒரே நில இணைப்பு இதுவாகத்தான் இருந்தது.  
சிங்கப்பூரின் உட்லேண்ட்ஸ் சோதனைச் சாவடிக்கும்; ஜொகூர் பாரு சுல்தான் இஸ்கந்தர் கட்டிட்டத்தில் இருக்கும் சோதனைச் சாவடிக்கும்; இடையிலான தூரம் ஏறக்குறைய 2.4 கி.மீ. (1.5 மைல்) ஆகும்.
# மலேசியா-சிங்கப்பூர் தரைப்பாலம்

## பொது

### நீர்க் குழாய்ப் பாதை

இந்தத் தரைப் பாலத்தின் வழியாகச் சிங்கப்பூருக்குச் சுத்திகரிக்கப்படாத தண்ணீர் அனுப்பப் படுகிறது. சிங்கப்பூரில் சுத்திகரிக்கப்படும் நீர் மீண்டும் மலேசியாவிற்குத் திருப்பி அனுப்பப்படுகிறது. அதன் மூலம், இரு நாடுகளுக்கும் இடையே நீர்க் குழாய்ப் பாதையாகவும் இந்தத் தரைப்பாலம் செயல்படுகிறது.  
உலகில் பரபரப்பாகப் பயன்படுத்தப்படும் எல்லைக் கடப்பு பாலங்களில் இந்த மலேசியா-சிங்கப்பூர் தரைப்பாலமும் ஒன்றாகும், தினசரி 350,000 பயணிகள் இந்தப் பாலத்தைப் பயன்படுத்துகிறார்கள்.
# மலேசியா-சிங்கப்பூர் தரைப்பாலம்

## பொது

### சிங்கப்பூரில் பணிபுரியும் மலேசியக் குடிமக்கள்

இந்தப் பயணிகளில் பெரும்பாலோர் சிங்கப்பூரில் பணிபுரியும் மலேசியக் குடிமக்கள். அத்துடன் கல்வி கற்கும் மாணவர்களும் அதிக அளவில் இந்தப் பாலத்தைப் பயன்படுத்துகிறார்கள்.  
மலேசிய ரிங்கிட்டை விட சிங்கப்பூரின் டாலருக்கு நாணய வலிமை சற்றே அதிகம். அதன் காரணமாக வேலை வாய்ப்புகளைத் தேடி மலேசியர்கள் பலர் சிங்கப்பூருக்குச் செல்கின்றனர்.  
குடிவரவு அதிகாரிகளினால் இரு நாட்டு எல்லைகளும் கண்காணிக்கப் படுகின்றன. மலேசியாவில் ஒருங்கிணைந்த தெற்கு நுழைவாயில் சோதனைச் சாவடி *(Southern Integrated Gateway (Malaysia);* சிங்கப்பூரில் உட்லண்ட்ஸ் சோதனைச் சாவடி *(Woodlands Checkpoint (Singapore);* ஆகிய இரு சோதனைச் சாவடிகள்.
# மலேசியா-சிங்கப்பூர் தரைப்பாலம்

## மேற்கோள் நூல்

-
# விக்கிப்பீடியா:Statistics/weekly/17-Apr-2022
| 215 | 2001:8F8:1825:51A8:D40C:E8A:532A:E971 | 0 | 1 | 0 | 0 | 0 | 0 | 0 | 1 | 0 |  |
| 216 | 2401:4900:4DFE:4DF0:F0CA:DFB4:6E51:5E4B | 0 | 1 | 0 | 0 | 0 | 0 | 0 | 1 | 3 |  |
| 217 | 45.119.28.186 | 0 | 1 | 0 | 0 | 0 | 0 | 0 | 1 | 53 |  |
| 218 | 2409:4072:6C02:B843:0:0:7988:4D02 | 0 | 1 | 0 | 0 | 0 | 0 | 0 | 1 | 21 |  |
| 219 | 2401:4900:4D49:D132:0:0:1036:EC83 | 0 | 1 | 0 | 0 | 0 | 0 | 0 | 1 | 0 |  |
| 220 | Kassivaa | 0 | 1 | 0 | 0 | 0 | 0 | 0 | 1 | 0 |  |
| 221 | 117.223.245.228 | 0 | 1 | 0 | 0 | 0 | 0 | 0 | 1 | 141 |  |
| 222 | 94.59.196.146 | 0 | 0 | 0 | 0 | 0 | 0 | 1 | 1 | 0 |  |
| 223 | 2409:4072:85:20CA:0:0:1809:18B1 | 0 | 1 | 0 | 0 | 0 | 0 | 0 | 1 | 0 |  |
| 224 | 115.97.9.233 | 0 | 1 | 0 | 0 | 0 | 0 | 0 | 1 | 6 |  |
| 225 | 2409:4072:6D10:C09B:0:0:6649:6003 | 0 | 1 | 0 | 0 | 0 | 0 | 0 | 1 | 903 |  |
| 226 | MEENA PANCHAVARNAM | 0 | 1 | 0 | 0 | 0 | 0 | 0 | 1 | 6 |  |
| 227 | 106.203.1.223 | 0 | 1 | 0 | 0 | 0 | 0 | 0 | 1 | 3 |  |
| 228 | 117.249.185.221 | 0 | 1 | 0 | 0 | 0 | 0 | 0 | 1 | 1975 |  |
| 229 | 2409:4072:186:A914:0:0:291A:50A1 | 0 | 0 | 0 | 0 | 0 | 1 | 0 | 1 | 0 |  |
| 230 | CSinha (WMF) | 0 | 0 | 0 | 0 | 0 | 0 | 1 | 1 | 0 |  |
| 231 | 171.60.225.200 | 0 | 1 | 0 | 0 | 0 | 0 | 0 | 1 | 0 |  |
| 232 | Amherst99 | 0 | 1 | 0 | 0 | 0 | 0 | 0 | 1 | 0 |  |
| 233 | 122.174.41.70 | 0 | 1 | 0 | 0 | 0 | 0 | 0 | 1 | 0 |  |
| 234 | Jk vijayakumar | 0 | 0 | 0 | 0 | 0 | 0 | 1 | 1 | 0 |  |
| 235 | Sunji bot | 0 | 1 | 0 | 0 | 0 | 0 | 0 | 1 | 0 |  |
| 236 | 2401:4900:173B:7A27:2:1:4C59:9B35 | 0 | 1 | 0 | 0 | 0 | 0 | 0 | 1 | 6 |  |
| 237 | 168.149.144.53 | 0 | 0 | 0 | 0 | 0 | 1 | 0 | 1 | 0 | } |
# ஈரெத்தில் பீனைல்மலோனேட்டு

**ஈரெத்தில் பீனைல்மலோனேட்டு** (*Diethyl phenylmalonate*) என்பது C<sub>7</sub>H<sub>12</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனோபார்பிட்டால் போன்ற மிதமான முதல் நீண்ட நாள் பயன்பாட்டு பார்பிட்டுரேட்டுகளை தொகுப்பு முறையில் தயாரிக்க அரோமாட்டிக் மலோனிக் எசுத்தரான ஈரெத்தில் பீனைல்மலோனேட்டு பயன்படுகிறது.
# ஈரெத்தில் பீனைல்மலோனேட்டு

## தயாரிப்பு

மலோனிக் எசுதர் தொகுப்பு வினை மூலம் பெறப்படும் மற்ற மலோனிக் எசுதர்களைப் போலல்லாமல், ஈரெத்தில் பீனைல்மலோனேட்டை பொதுவாக மறைமுகமாக ஈரெத்தில் ஆக்சலேட்டு மற்றும் எத்தில் பீனைல்லாக்டேட்டு ஆகியவற்றின் கிளெய்சன் ஒடுக்கவினையும் அதைத் தொடர்ந்து கார்பன் ஓராக்சைடு நீக்கவினையும் நிகழ்த்தி பெறப்படுகிறது. அரைல் ஆலைடுகள் ஆல்கைல் ஆலைடுகளைவிட ஒப்பீட்டளவில் பலவீனமான மின்னணு கவரிகள் என்பதால் இந்த மறைமுக முறையே பெரும்பாலும் பயன்படுத்தப்படுகிறது. எவ்வாறாயினும், இந்த சிரமத்தை சமாளிக்க சீசியம் கார்பனேட்டு மற்றும் தாமிர(I) அயோடைடு ஆகியவற்றைப் பயன்படுத்தும் முறைகள் உருவாக்கப்பட்டுள்ளன.
# அல்வானைட்டு

**அல்வானைட்டு** (*Alvanite*) என்பது (Zn,Ni)Al(VO)(OH)·2HO என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அனைத்துலக கனிமவியம் சங்கம் ஏ.எல்.வி. என்ற குறியீட்டால் இக்கனிமத்தை அடையாளப்படுத்துகிறது. துத்தநாக நிக்கல் அலுமினியம் வனேடேட்டு கனிமமான இது தெற்கு கசக்கசுத்தான் நாட்டின் கரட்டாவ் மலைகளில் கண்டுபிடிக்கப்பட்டது.
# சிரீன் தால்வி

**சிரீன் தால்வி** (*Shireen Dalvi*) இந்தியாவைச் சேர்ந்த ஒரு பத்திரிகையாளர் ஆவார். 46 வயதாகும் இவர் சிரின் தால்வி என்ற பெயராலும் அறியப்படுகிறார். அவத்னாமா என்ற உருது மொழி பத்திரிகையின் மும்பை பதிப்புக்கு ஆசிரியராக உள்ளார். உருது மொழி செய்தித்தாளின் ஒரே பெண் ஆசிரியர் என்ற சிறப்பும் இவருக்கு உண்டு. சார்லி எப்தோ என்ற பிரஞ்சுப் வாரப் பத்திரிகை வெளியிட்ட முகமது நபியின் கேலிச்சித்திரத்தை மறுபதிப்பு செய்ததற்காக இராசுட்ரிய உலிமா கவுன்சிலின் புகார்கள் மற்றும் எதிர்ப்பு அச்சுறுத்தல்களைத் தொடர்ந்து இவர் கைது செய்யப்பட்டு பின்னர் பிணைமுறியில் விடுவிக்கப்பட்டார்.
# பனி மற்றும் பனிச்சரிவு ஆய்வு நிறுவனம்

**பனி மற்றும் பனிச்சரிவு ஆய்வு நிறுவனம்** (*Snow and Avalanche Study Establishment*) என்பது இந்தியாவைச் சேர்ந்த இந்தியப் பாதுகாப்பு ஆராய்ச்சி மற்றும் மேம்பாட்டு அமைப்பின் ஓர் ஆய்வகமாகும். இமாச்சலப் பிரதேசத்தின் மணாலிக்கு அருகில் அமைந்துள்ள இம்மையத்தின் முதன்மைப் பணியானது, பனிச்சரிவு மற்றும் பனிச்சரிவுகள் துறையில் பனிச்சரிவு கட்டுப்பாட்டு நடவடிக்கைகள் மற்றும் முன்னறிவிப்புகளை இந்திய ஆயுதப் படைகளுக்கு வழங்குவதற்கான ஆராய்ச்சி ஆகும். 2020 ஆம் ஆண்டில் பாதுகாப்பு நிலப்பரப்பு ஆராய்ச்சி ஆய்வகம் பனி மற்றும் பனிச்சரிவு ஆய்வு நிறுவனத்துடன் இணைக்கப்பட்டு இராணுவ புவி தகவலியல் ஆராய்ச்சி நிறுவனம் எனப் பெயர் மாற்றப்பட்டது.
# பனி மற்றும் பனிச்சரிவு ஆய்வு நிறுவனம்

## இவற்றையும் காண்க

- பாதுகாப்பு ஆராய்ச்சி மற்றும் வளர்ச்சி அமைப்பு
- இந்துஸ்தான் ஏரோனாடிக்ஸ் லிமிட்டெட்
# குப்பாம்பிகா

**குப்பாம்பிகா** (*Kuppambika*) இந்தியாவைச் சேர்ந்த ஒரு தெலுங்கு மொழிக் கவிஞர் ஆவார்.Kuppambika தெலுங்கில் இரங்கநாத இராமாயணத்தை எழுதிய மன்னரும் கவிஞருமான கோனா புத்தா ரெட்டி இவருடைய தந்தையாவார். கோனா கன்னா ரெட்டியின் தங்கையாகவும் மலியாள குண்டா தண்டதீசுடுவின் மனைவியாகவும் குப்பாம்பிகா அறியப்படுகிறார்.  
கணவர் இறந்த பிறகு, குப்பாம்பிகா புத்தபுரத்தில் குண்டேசுவராலயம் என்ற சிவன் கோவிலைக் கட்டினார். 13 ஆம் நூற்றாண்டில் புத்தபுரம் கல்வெட்டுகளை வெளியிட்டார். கல்வெட்டுகள் இவரை முதல் தெலுங்குக் கவிஞர் என்று சித்தரிக்கின்றன. பிரபலமான கவிஞரான அய்யலராசூ ராமபத்ருடு என்பவர் மக்கள் முன்னிலையில் குப்பாம்பிகாவின் கவிதைகளை வாசித்தார். மன்னர் கிருட்டிண தேவராயருக்கு முன்பாகவும் இவரது கவிதைகளை வாசித்துள்ளதாக அறியப்படுகிறது.  
பதின்ம வயதிற்கு மாறிய ஒரு பெண்ணின் உணர்வுகளை விவரிக்கும் குப்பாம்பிகா எழுதிய  
వనజాతాంబకుడేయు సాయకములన్ వర్జింపగా రాదు, నూ
తన బాల్యాధిక యౌవనంబు మదికిన్ ధైర్యంబు రానీయద
త్యనురక్తిన్ మిముబోంట్లకున్ దెలుప నాహా! సిగ్గుమైకోదు పా
వన వంశంబు స్వతంత్రమీయదు చెలీ! వాంఛల్ తుదల్ముట్టునే  
என்ற தெலுங்கு இலக்கிய கவிதையை தனது இசைப்பாடல்களில் பயன்படுத்தியாக அய்யலராசூ ராமபத்ருடு குறிப்பிட்டுள்ளார்.
# சுல்தான் இசுகந்தர் கட்டிடம்

**சுல்தான் இசுகந்தர் கட்டிடம்** (ஆங்கிலம்: *Sultan Iskandar Building*; மலாய் மொழி: *Bangunan Sultan Iskandar* அல்லது (***BSI***); சீனம்: *苏丹依斯干达大厦*) என்பது மலேசியாவின் ஜொகூர் மாநிலத்தில், ஜொகூர் பாரு மாநகரில் உள்ள சுங்கம், குடியேற்றம் மற்றும் தனிமைப் படுத்துதல் *(Customs, Immigration and Quarantine (CIQ) Complex)* வளாகமாகும்.  
மலேசியா-சிங்கப்பூர் தரைப்பாலத்தின் வடக்கு முனையில் இந்த வளாகம் அமைக்கப்பட்டு உள்ளது. மலேசியா-சிங்கப்பூர் எல்லை வழியாக மலேசியாவிற்குள் நுழைவதற்கான இரண்டு தரைவழி இடங்களில் இதுவும் ஒன்றாகும்.
# சுல்தான் இசுகந்தர் கட்டிடம்

## பொது

ஜொகூர் சுல்தான் இசுகந்தரின் *(Sultan Iskandar of Johor)* நினைவாக இந்தக் கட்டிடத்திற்குப் பெயரிடப்பட்டது. தெற்கு ஒருங்கிணைந்த நுழைவாயில் திட்டத்தின் *(Southern Integrated Gateway Project)* ஒரு பகுதியாக, கம்போங் புக்கிட் சாகார் *(Kampung Bukit Chagar),* லும்பா கூடா அடுக்குமாடி குடியிருப்புகளின் *(Lumba Kuda Flats)* முன்னாள் தளத்தில் கட்டப்பட்டது.  
இந்தக் கட்டிடம் 232,237 சதுர மீட்டர் (2,499,780 சதுர அடி) பரப்பளவைக் கொண்டது. மலேசியாவின் மிகப்பெரிய சுங்கம், குடியேற்றம் மற்றும் தனிமைப்படுத்துதல் *(CIQ)* வளாகமாகும்.
# சுல்தான் இசுகந்தர் கட்டிடம்

## பொது

### ஜொகூர் பாரு கிழக்கு இணைப்பு விரைவு சாலை

இந்தக் கட்டிடம் முன்னாள் ஜொகூர் பாரு சுங்கம், குடியேற்றம் மற்றும் தனிமைப்படுத்துதல் வளாகமாக இருந்தது. அதுவே 2008-ஆம் ஆண்டில் புதுக்கட்டிடமாகச் செயல்படத் தொடங்கியது.  
மலேசியாவில் இருந்து, இந்தக் கட்டிடத்திற்குச் செல்லும் முக்கிய விரைவு சாலை, ஜொகூர் பாரு கிழக்கு இணைப்பு விரைவு சாலை *(Johor Bahru Eastern Dispersal Link Expressway)* ஆகும்.  
எல்லைப் பரிசோதனைக்குப் பிறகு, மலேசியா-சிங்கப்பூர் தரைப்பாலம் வழியாக, சிங்கப்பூர் உட்லேண்ட்ஸில் உள்ள உட்லேண்ட்ஸ் சோதனைச் சாவடிக்கு *(Woodlands Checkpoint)* வாகனங்கள் செல்கின்றன.
# சுல்தான் இசுகந்தர் கட்டிடம்

## கூறுகள்

### குடிவரவு சோதனைச் சாவடி

குடிவரவு சோதனைச் சாவடியில் பேருந்துப் பயணிகள், பேருந்து ஓட்டுநர்கள், லாரிகள், மோட்டார் சைக்கிள்கள் மற்றும் கார்களுக்கு வெவ்வேறு சோதனைச் சாவடிகள் உள்ளன.  
மலேசியாவுக்குள் நுழையும் வாகனங்களுக்கு 38 துணை முகப்புகளும் *(Counters);* மலேசியாவில் இருந்து சிங்கப்பூருக்குச் செல்லும் வாகனங்களுக்கு 39 துணை முகப்புகளும் கொண்ட சோதனைச் சாவடிகள் உள்ளன.
# சுல்தான் இசுகந்தர் கட்டிடம்

## கூறுகள்

### ஒவ்வொரு திசையிலும் 50 துணை முகப்புகள்

மலேசியாவிற்குள் நுழையும் விசையுந்துகளுக்கும் *(Motorcycles);* மற்றும் மலேசியாவில் இருந்து சிங்கப்பூருக்குச் செல்லும் விசையுந்துகளுக்கும்; ஒவ்வொரு திசையிலும் 50 துணை முகப்புகள் உள்ளன.  
விசையுந்து ஓட்டுபவர்களுக்கான பாதுகாப்புத் தானியங்கி அனுமதி அமைப்பு முறைமை *(Secured Automated Clearance System for Malaysian Citizen Motorcyclists (M-BIKE);* அனைத்து மலேசிய மோட்டார் சைக்கிள் ஓட்டுபவர்களுக்கும் *(Motorcyclists)* வழங்கப்படுகிறது. வெளிநாட்டு விசையுந்து ஓட்டுபவர்களுக்கு, அவர்களுக்கு எனத் தனியாகத் துணை முகப்புகள் உள்ளன.
# சுல்தான் இசுகந்தர் கட்டிடம்

## கூறுகள்

### சுங்கச் சோதனைச் சாவடி

சுங்கச் சோதனைச் சாவடியில், வாகனங்களுக்காக 36 முகப்புகள் *(Counters)* உள்ளன. அவற்றில் மலேசியாவுக்குள் வருபவர்களுக்கு 20 முகப்புகள்; மற்றும் மலேசியாவை விட்டு வெளியேறுபவர்களுக்கு 16 முகப்புகள் உள்ளன.  
தவிர விசையுந்துகளுக்கு 25 முகப்புகள் *(Counters)* உள்ளன. மலேசியாவுக்குள் வருபவர்களுக்கு 17 முகப்புகள்; மற்றும் மலேசியாவை விட்டு வெளியேறுபவர்களுக்கு 8 முகப்புகள் உள்ளன.
# சுல்தான் இசுகந்தர் கட்டிடம்

## கூறுகள்

### கடவுச் சீட்டு சாவடிகள்

சுங்கம், குடிவரவு, தனிமைப்படுத்தல் *(CIQ)* வளாகத்தில் உள்ள அனைத்துக் கட்டணப் பரிவர்த்தனைகளும்; ’தொடு செல்’ *(Touch 'n Go)* எனும் கடவுச் சீட்டு மின்னணு முறையில் நடத்தப் படுகின்றன.  
சிங்கப்பூர் உட்லேண்ட்ஸ் சிங்கப்பூர் உட்லண்ட்ஸ் சோதனைச் சாவடியில் *(Woodlands Checkpoint)* இருந்து புறப்படும் அனைத்து வெளிநாட்டுப் பதிவு வாகனங்களும்; ஜொகூரை நெருங்குவதற்கு முன் தரைப்பாலத்தின் இடதுபுறத்தில் உள்ள பழையக் கட்டிடத்தில் தொடு செல் *(Touch 'n Go)* சீட்டை வாங்கலாம்.
# சுல்தான் இசுகந்தர் கட்டிடம்

## கட்டணங்கள்

**(ஆகத்து 1, 2014 முதல்)**
| வெளியே செல்லும் போக்குவரத்து
<small>(மலேசிய ரிங்கிட் (RM))</small> |  |  |  |  |
| --- | --- | --- | --- | --- |
| **0** | **விசையுந்துகள்** (மோட்டார் சைக்கிள்)
<small>(இரண்டு அச்சுகள் மற்றும் இரண்டு சக்கரங்கள் கொண்ட வாகனங்கள்)</small> | இல்லை | இல்லை |  |
| **1** | **தனியார் கார்கள்**
<small>(இரண்டு அச்சுகள் மற்றும் மூன்று அல்லது நான்கு சக்கரங்கள் கொண்ட வாகனங்கள் (வாடகைக் கார்கள் மற்றும் பேருந்துகள் தவிர))</small> | RM 2.90 | இல்லை |  |
| **2** | **மூடிய ஊர்திகள் மற்றும் பிற சிறிய சரக்கு வாகனங்கள்**
<small>(இரண்டு அச்சுகள் மற்றும் ஆறு சக்கரங்கள் கொண்ட வாகனங்கள் (பேருந்துகள்))</small> | RM 4.50 | இல்லை |  |
| **3** | **பெரிய பார வண்டிகள்**
<small>(மூன்று அல்லது அதற்கு மேற்பட்ட அச்சுகள் கொண்ட வாகனங்கள் (பேருந்துகள் தவிர))</small> | RM 6.10 | இல்லை |  |
| **4** | **வாடகை வாகனங்கள்**
<small>(மலேசியாவில் இருந்து சிங்கப்பூருக்கு நியமிக்கப்பட்ட வழிகள்)</small> | RM 1.40 | இல்லை |  |
| **5** | **பேருந்துகள்**
<small>(பொது போக்குவரத்து பேருந்துகள் தவிர)</small> | RM 2.30 | இல்லை | } |  
குறிப்பு: தொட்டு செல் (*Touch 'n Go* - *டச் என் கோ*) அட்டை அல்லது மின் பணப் பை *(eWallet)* வழியாக மட்டுமே பயணக் கட்டணங்களைச் செலுத்த முடியும். ரொக்கப் பணப் பரிமாற்றம் ஏற்றுக் கொள்ளப் படுவது இல்லை
# சௌரா சந்தை

**சௌரா சந்தை (*Chaura Bazaar*)** இந்தியாவின் பஞ்சாப் மாநிலம் லூதியானா நகரில் உள்ள ஒரு முக்கிய மற்றும் பழைய சந்தையாகும். இது லூதியானாவின் வணிக மையம் போன்று இயங்குகிறது.
# சௌரா சந்தை

## வரலாறு

சௌரா சந்தை 19 ஆம் நூற்றாண்டின் பழைய சந்தையாகும். சௌரா சந்தை தெருக்களில் சில பழைய கட்டிடங்கள் இன்னும் உள்ளன. லூதியானாவில் சட்லெச்சு ஆற்றின் கரையில் இச்சந்தை நிறுவப்பட்டது. "சௌரா சந்தை " என்றால் 'பரந்த சந்தை' என்று பொருளாகும். முந்தைய நாட்களில், சந்தையின் தெருக்கள் அகலமாக காணப்பட்டன. எனவே இந்த பரந்த தெருக்களில் இருந்ததால் இதன் பெயர் சௌரா சந்தை என்றானது. ஆனால் 21 ஆம் நூற்றாண்டில் மக்கள்தொகை பெருக்கத்தால் தெருக்கள் மிகவும் குறுகலானவையாக மாறிவிட்டன. பகலில் வேகமாக தெருக்களை கடந்து செல்லமுடியாமல் மக்கள் கூட்டம் அலைமோதுகிறது. குத்துச்சண்டை நாள் போலவே ஒவ்வொரு ஞாயிற்றுக்கிழமையும் நெரிசல் மிகுந்த ஒரு சிறப்பு நாளாக அமைகிறது. திங்கட்கிழமை பெரும்பாலும் சந்தைக்கு விடுமுறையாகும். லூதியானாவில் ஒரு பழமொழி உள்ளது. அதாவது ஒரு பொருள் எங்கும் கிடைக்கவில்லை என்றால் அது சௌரா சந்தையில் இருந்து மட்டுமே கிடைக்கும் என்பது அப்பழமொழியாகும். பழைய லூதியானா நகரம் சௌரா சந்தை, தாரேசி, புரானா சந்தை மற்றும் காசு மண்டி ஆகியவற்றை உள்ளடக்கியதாகும். முன்பு மக்கள் காசு மண்டியில் புல் விற்று வந்தனர். இன்று அது சற்று வெளிப்புறத்தில் நிகழ்கிறது. அந்த நேரத்தில் புல் ஒரு முக்கியமான பயன்படு பொருளாக இருந்தது, ஏனெனில் பெரும்பாலான போக்குவரத்து குதிரை வண்டிகள் மூலம் மேற்கொள்ளப்பட்டது. குதிரைகளுக்கு புல் மட்டுமே உணவாகவும் வழங்கப்பட்டது.
# அக்பர் அலி

**அக்பர் அலி** (*Akbar Ali*) இந்தியாவின் கர்நாடக மாநிலத்தைச் சேர்ந்த ஓர் எழுத்தாளர் ஆவார். கன்னட மொழிக் கவிஞரான இவர் 1925 ஆம் ஆம் ஆண்டு மார்ச்சு மாதம் 3 ஆம் தேதியன்று பிறந்தார்.
# அக்பர் அலி

## வாழ்க்கைக் குறிப்பு

பெல்காம் மாவட்டத்தின் கானாபூர் வட்டம் உல்லகாத்தி கிராமத்தில் அமீர்பி மற்றும் அப்பா சாகிப் தம்பதியருக்கு மகனாக அக்பர் அலி பிறந்தார்.
# அக்பர் அலி

## இறப்பு

2016 ஆம் ஆண்டு பிப்ரவரி மாதம் 21 ஆம் தேதியன்று குவெம்புநகரில் உள்ள தனது இல்லத்தில் தைராய்டு புற்றுநோயால் அக்பர் அலி இறந்தார். இவருக்கு மூன்று மகன்கள் மற்றும் மூன்று மகள்கள் உள்ளனர்.
# காளிதாசு குப்தா ரிசா

**காளிதாசு குப்தா ரிசா** (*Kalidas Gupta Riza*) இந்தியாவைச் சேர்ந்த ஓர் எழுத்தாளர் ஆவார். உருது மொழிக் கவிஞர் மிர்சா காலிப்பின் எழுத்துக்களின் மீது அதிகாரம் பெற்றவராகவும் இவர் அறியப்படுகிறார். மிர்சா காலிப் பற்றிய பல புத்தகங்களை குப்தா ரிசா எழுதியுள்ளார். இதற்காக 1987 ஆம் ஆண்டு காலிப் விருதையும் பெற்றார். இந்திய அரசாங்கம் 2001 ஆம் ஆண்டு நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது. 1995 ஆம் ஆண்டு காளிதாசு குப்தா ரிசா வெளியிட்ட காலிபின் திவான் திவான்-இ-ராசா என்ற பதிப்பு காலிபின் உருது கவிதையின் மிகவும் விரிவான மற்றும் காலவரிசைப்படி அமைந்த சரியான பதிப்பாகும். இம்தியாசு அலியின் 1958 ஆம் ஆண்டு பதிப்பான அர்சிக்கு மாற்றாக இது அமைந்தது.
# தாருல் அமான் விளையாட்டரங்கம்

**தாருல் அமான் விளையாட்டரங்கம்** (*Darul Aman Stadium*) மலேசியாவின் கெடா மாநிலத்தில் அமைந்துள்ள அனைவருக்கும் இடமளிக்கும் ஒரு பல்நோக்கு விளையாட்டரங்கம் ஆகும். அரங்கம் தற்போது பெரும்பாலும் கால்பந்து போட்டிகளுக்கு பயன்படுத்தப்படுகிறது. 1962 ஆம் ஆண்டு கெடா சுல்தானால் இந்த மைதானம் அதிகாரப்பூர்வமாக திறக்கப்பட்டது. அப்போது நடைபெற்ற தென் கொரியாவிற்கு எதிரான போட்டியில் மலாயா 1-0 என்ற புள்ளிகள் கணக்கில் வெற்றி பெற்றது. 1997 ஆம் ஆண்டு விளையாட்டரங்கம் விரிவாக்கத்திற்குப் பிறகு 32,387 இருக்கைகளைக் கொண்டுள்ளது. 1997 ஆண்டு நடைபெற்ற உலக இளைஞர் வெற்றியாளர் போட்டிக்கான விளையாட்டரங்குகளில் இதுவும் ஒன்றாகும். இது கெடா தாருல் அமான் கால்பந்து அணியின் அதிகாரப்பூர்வ விளையாட்டு அரங்கமாகும்.
# ஸ்ரடிகெஸ்

**ஸ்ரடிகெஸ்** (*Strategos*, பன்மை *strategoi*, Latinized *strategus*, ( <span lang="el">στρατηγοί</span> ; டோரிக் கிரேக்கம் : στραταγός, *stratagos* ; "இராணுவத் தலைவர்" என்று பொருள்படும்) என்பது கிரேக்க மொழியில் இராணுவத் தளபதி என்று பொருள்பட பயன்படுத்தப்படுகிறது. எலனியக் காலம் மற்றும் பைசாந்தியப் பேரரசில் இந்த சொல் இராணுவ ஆளுநரை விவரிக்கவும் பயன்படுத்தப்பட்டது. நவீன எலனிய இராணுவத்தில் இது மிக உயர்ந்த அதிகாரி பதவியாகும்.
# ஸ்ரடிகெஸ்

## சொற்பிறப்பியல்

ஸ்ரடிகெஸ் என்பது இரண்டு கிரேக்க சொற்களான *stratos* மற்றும் *agos* ஆகியவற்றின் கலவையாகும். *ஸ்ரடொஸ்* (στρατός) என்றால் "இராணுவம்", அதாவது "பரவியது" என்பதாகும். *அகொஸ்* (ἀγός) என்பது "தலைவர்" என்பதாகும்.
# க. ந. இராமச்சந்திரன்

**க. ந. இராமச்சந்திரன்** (*K. N. Ramachandran*)(பிறப்பு மார்ச் 4, 1930) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் ஆண்டிமடம் சட்டமன்றத் தொகுதியிலிருந்து 1967-ஆம் ஆண்டு நடைபெற்ற தேர்தலில் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  
மாநில சட்டமன்றத்திற்குத் தேர்ந்தெடுக்கப்படுவதற்கு முன்பு, இவர் அரசுக் கல்லூரிகளில் பேராசிரியராகவும் ஆய்வாளராகவும் பணியாற்றினார். இவர் பேராசிரியராக இருந்த காலத்தில், தேசிய மாணவர் படையில் படைத்தலைவராக இருந்தார். சென்னை பச்சையப்பன் கல்லூரியில் தமிழில் பட்டம் பெற்றார். இவரது நெருங்கிய நண்பரும் வகுப்புத் தோழருமான முரசொலி மாறன் முன்னாள் நாடாளுமன்ற உறுப்பினரும், இந்திய அரசின் தொழில் மற்றும் வர்த்தக அமைச்சருமானவர் ஆவார். கல்லூரியில் இராமச்சந்திரனின் சமகாலத்தவர்களாக நாஞ்சில் கி. மனோகரன் மற்றும் மருத்துவர் சொக்கலிங்கம் இருந்தனர். முன்னாள் நிதியமைச்சர் க. அன்பழகன் இவருடன் பேராசிரியராகப் பணியாற்றியவர்.  
இராமச்சந்திரன் இரண்டு புத்தகங்களை எழுதியுள்ளார். இவை 1960களின் பிற்பகுதியிலும் 1970களின் முற்பகுதியிலும் தமிழ்நாடு முழுவதும் உள்ள உயர்நிலைப் பள்ளிகளில் விரிவுபடுத்தப்படாத புத்தகங்களாக அறிஞர் அண்ணா மற்றும் தந்தை பெரியார் பற்றியவையாகும்.
# புகாசிரோ அணை

**புகாசிரோ அணை** (*Fukashiro Dam*) சப்பான் நாட்டின் இயமனாசி மாகாணத்தில் சகாமி நதி அமைப்பில் கட்டப்பட்டுள்ள ஓர் ஈர்ப்பு வகை அணையாகும். அட்சுகி நகருக்கு வடக்கே 11 கிமீ (7 மைல்) தொலைவில் புகாசிரோ அணை அமைந்துள்ளது. வெள்ளக் கட்டுப்பாடும் நீர் வழங்கலும் இந்த அணை கட்டுவதற்கான நோக்கங்களாகும். அணைக்கான திட்டங்கள் 1978 ஆம் ஆண்டில் வரையப்பட்டன. 1996 ஆம் ஆண்டில் திசை திருப்பும் நோக்கத்திற்கான சுரங்கங்களின் கட்டுமானம் தொடங்கியது. அணை 2001 ஆம் ஆண்டில் அதன் உயரத்தை எட்டியது. 2003 ஆம் ஆண்டு முதல் நீர்த்தேக்கம் நிரம்பத் தொடங்கியது. 87 மீ (285 அடி) உயரமும், 164 மீ (538 அடி) நீளமும் கொண்ட அணை 2004 ஆம் ஆண்டில் முழுவதுமாக கட்டி முடிக்கப்பட்டது. அணையின் பிரதான கசிவுப்பாதையானது வினாடிக்கு 790 கனமீட்டர் (27,899 கன அடி/நொடி) வெளியேற்ற திறன் கொண்ட ஐந்து உபரிநீர் திறப்புகளைக் கொண்டுள்ளது. கூடுதல் வெளியேற்றங்களைக் கையாள அணையின் துவாரத்தில் கூடுதல் திறப்புகளும் உள்ளன.
# 2022 சகாங்கிர்புரி வன்முறை

**2022 சகாங்கிர்புரி வன்முறை** (*2022 Jahangirpuri violence*) இந்தியாவின் வடக்கு தில்லி பகுதியிலுள்ள சகாங்கிர்புரியில் 2022 ஆம் ஆண்டு ஏப்ரல் மாதம் 17 ஆம் நாளன்று நடந்தது. அனுமன் செயந்தி நாளன்று இந்துக்கள் நடத்திய ஊர்வலத்தில் இந்துக்களுக்கும் முசுலிம்களுக்கும் இடையில் வகுப்புவாத மோதல் வெடித்தது. ஊர்வலத்தில் பங்கேற்றோர் மீது மற்றொரு தரப்பினர் கல்வீச்சில் ஈடுபட்டதால் கலவரம் ஏற்பட்டது. பல வாகனங்கள் மர்மநபர்களால் அடித்து நொறுக்கப்பட்டன. கலவரத்தின் போது பாதுகாப்பிற்கு வந்த காவலர்கள் உள்பட பலர் காயமடைந்தனர். வன்முறை சம்பவம் தொடர்பாக விசாரணை நடத்த தனிக்குழு அமைக்கப்பட்டுள்ளது. இதுவரை 14 பேர் கைது செய்யப்பட்டுள்ளனர்.  
பிரதான குற்றவாளியான அன்சார் மற்றும் சிலருடன் சேர்ந்து இந்துக்களுடன் வாக்குவாதத்தில் ஈடுபட்டதால் மோதல் தொடங்கியது என்று காவல் துறையின் செய்திக் குறிப்பு அறிவித்துள்ளது. இந்த வாக்குவாதம் இரு குழுக்களுக்கு இடையேயான வன்முறை மோதலாக உருவானது என்றும் இரு தரப்பினரும் ஒருவர் மீது ஒருவர் கற்களை வீசிக்கொண்டு, வாகனங்கள் மற்றும் பிற சொத்துக்களை சேதப்படுத்தினர் என்றும் அக்குறிப்பு மேலும் தெரிவிக்கிறது.
# மனோஜ் பாண்டே

**ஜெனரல் மனோஜ் பாண்டே** (General **Manoj Chandrashekhar Pande**) (பிறப்பு:6 மே 1962) PVSM, AVSM, மனோஜ் முகுந்த் நரவானே பணி ஓய்வுக்குப் பின்னர் இவர் 30 ஏப்ரல் 2022 அன்று பிற்பகலில் இந்திய தரைப்படைத் தலைவராக பதவியேற்றார். இந்தியத் தரைப்படையின் பொறியாளர்கள் பிரிவிலிருந்து, இந்திய இராணுவத் தலைமைத் தளபதியாக தேர்ந்தெடுக்கப்படும் முதல் நபர் இவராவர். முன்ன்ர் இவர் இந்தியத் தரைப்படையின் துணைத் தலைவராக 1 பிப்ரவரி 2022 முதல் செயலாற்றினார்.  
நாக்பூர் நகரத்தில் பிறந்த மனோஜ் பாண்டே தேசிய பாதுகாப்பு கல்லூரி மற்றும் இந்திய தேசிய இராணுவக் கல்லூரியில் பயின்றவர். 1982ஆம் ஆண்டில் தற்போது பொறியாளர் படையணி அழைக்கப்படும் பாம்பே இஞ்சினியர்ஸ் குரூப் படைப்பிரிவில் செகன்ட் லெப்டிணன்ட் பதவியில் சேர்ந்தார்.  
2020ஆம் ஆண்டு ஏப்ரல் மாதம் இவர் அந்தமான் நிகோபார் படைப்பிரிவின் தலைமை கட்டளைத் தளபதி ஆக நியமிக்கப்பட்டார். ஓராண்டுக்குப் பிறகு கிழக்கு பிராந்திய தலைமை கட்டளைத் தளபதியாக பணியாற்றிய இவர் 2022ஆம் ஆண்டு சனவரி மாதம் இராணுவத்தின் துணைத் தளபதியாக நியமிக்கப்பட்டார்
# கடச்சிரா அருள்மிகு திருக்கபாலம் சிவன் கோவில்

**கடச்சிரா திருக்கபாலம் சிவன் கோவில்**, இந்தியாவின் கேரள மாநிலத்தின் கண்ணூர் மாவட்டத்தில் பெரளசேரியில், அஞ்சரகண்டி ஆற்றின் கரையில் அமைந்துள்ள சிவன் கோவிலாகும்.
# கடச்சிரா அருள்மிகு திருக்கபாலம் சிவன் கோவில்

## கோவில்

இது ஒரு பழமையான இந்து சமயக் கோவிலாகும். இந்த ஆலயம் தட்சிணாமூர்த்தியின் உறைவிடம் ஆகும். சிவபெருமானின் அம்சமாகக் கருதப்படும் தட்சிணாமூர்த்தி அனைத்து வகையான அறிவுக்கும் குரு ஆவார். இக்கோவிலில், ஒன்றுக்கொன்று அருகருகே, இரண்டு கிழக்கு நோக்கிய சன்னதிகள் உள்ளன. கோவிலின் தென்புறமுள்ள சன்னதியில் அருள்மிகு திருக்கபாலேச்வரர் (சிவன்) குடிகொண்டுள்ளார். வடபுறம் உள்ள சன்னதியில் சிவபெருமான் யோகவடிவில் காட்சி தருகிறார்.
# கடச்சிரா அருள்மிகு திருக்கபாலம் சிவன் கோவில்

## வரலாறு

நாட்டுப்புறக் கதைகளின்படி, பரசுராம முனிவர் இச்சிலையை நிறுவியதாகக் கருதப்படுகிறது. கேரளாவில் உள்ள 108 புகழ்பெற்ற சிவன் கோவில்களில் இதுவும் ஒன்று. 108 சிவாலயங்களுள் குறிப்பிடப்படும் மூன்று திருக்கபாலீஸ்வரம் கோவில்களில் இதுவும் ஒன்று. மற்ற இரண்டு சிவன் கோவில்கள் பத்தனம்திட்டா மாவட்டத்தில் உள்ள நிரணம் (நிரணம் திருக்கபாலீஸ்வரம் தட்சிணாமூர்த்தி கோவில்) மற்றும் கோழிக்கோடு மாவட்டத்தில் நாதாபுரம் (நாதபுரம் இரிங்கன்னூர் சிவன் கோவில்) ஆகியனவாகும்.
# கடச்சிரா அருள்மிகு திருக்கபாலம் சிவன் கோவில்

## அமைவிடம்

கண்ணூர் - கூத்துபரம்பா மாநில நெடுஞ்சாலையில், பேரளச்சேரி சந்திப்புக்கு அருகில் உள்ள கடச்சிராவில் இக்கோவில் அமைந்துள்ளது.
# பி. எல். சந்தோஷ்

**பொம்மரபெட்டு லெட்சுமிஜெனார்தன சந்தோஷ்** (**Bommarabettu Laxmijanardhana Santhosh**) கர்நாடகா மாநில அரசியல்வாதியான இவர் 15 சூலை 2019 முதல் பாரதிய ஜனதா கட்சியின் தற்போதைய அமைப்புச் பொதுச் செய்லாளராக பதவியில் உள்ளார்.  
இவர் கர்நாடகா மாநில பாரதிய ஜனதா கட்சியின் அமைப்பு பொதுச் செயலளராக, 2006–2014 முடிய எட்டு ஆண்டுகள் பதவி வகித்தார். பின்னர் 2014-ஆம் ஆண்டில் கட்சியின் தேசிய அமைப்புப் பொதுச்செயலராக பதவியேற்றார்.
# நானோபைரசு

**நானோபைரசு** (*Nannophrys*) என்பது இலங்கையில் மட்டும் காணக்கூடிய தவளை பேரினமாகும். இது பெரிய தவளை குடும்பமான இராணிடேயில் வைக்கப்பட்டது. ஆனால் டி. என். ஏ. வரிசைகளைப் பயன்படுத்தி மேற்கொள்ளப்பட்ட இன உறவு முறை ஆய்வின் முடிவில் இப்போது டைகுரோகுளோசிடே குடும்பத்தில் சேர்க்கப்பட்டுள்ளது. இவை சில நேரங்களில் **மெலிந்தஉடல் தவளைகள்** என்ற பொதுவான பெயரில் அறியப்படுகின்றன.
# நானோபைரசு

## சூழலியல்

*நானோபைரசு* பேரினத்தினைச் சார்ந்த சிற்றினத் தவளைகள் தட்டையான உடலினைக் கொண்டுள்ளன. இவை தெளிவான நீர் ஓடைகளுக்கு அருகே குறுகிய, கிடைமட்ட பாறை பிளவுகளுக்கு இடையில் வாழ்கின்றன.
# நானோபைரசு

## இனங்கள்

இப்பேரினத்தின் கீழ் நான்கு சிற்றினங்கள் உள்ளன. அவை:  
- *நானோபைரசு சிலோனென்சிசு* <small>குந்தர், 1869</small>
- †*நானோபைரசு குந்தேரி* <small>பெளலெஜ்சர், 1882</small> (அழிந்து விட்டது)
- *நானோபைரசு மர்மோராடா* <small>கிர்திசின்கே, 1946</small>
- *நானோபைரசு நாயேகை* <small>பெர்னாண்டோ, விக்கிரமசிங்க மற்றும் ரொட்ரிகோ, 2007</small>
# தாமரத்தோணி

***தாமரத்தோணி*** என்பது கிராஸ்பெல்ட் மணியின் இயக்கத்தில் 1975 ஆம் ஆண்டு வெளிவந்த இந்திய மலையாளத் திரைப்படமாகும். இப்படத்தில் பிரேம் நசீர், ஜெயபாரதி, அடூர் பாசி, பகதூர் ஆகியோர் முக்கிய வேடங்களில் நடித்துள்ளனர். படத்திற்கு ஆர்.கே.சேகர் இசையமைத்துள்ளார்.
# தாமரத்தோணி

## ஒலிப்பதிவு

இசையமைத்தவர் ஆர்.கே.சேகர் மற்றும் பாடல் வரிகளை வயலார் எழுதியுள்ளார்.
| 1 | "ஐஸ்வர்யதேவதே" | கேபி பிரம்மானந்தன், கஸ்தூரி சங்கர் | வயலார் |  |
| --- | --- | --- | --- | --- |
| 2 | "பஸ்மக்குறி தோட்டு" | பி. மாதுரி | வயலார் |  |
| 3 | "பட்டாம்பூச்சி ஓ பட்டாம்பூச்சி" | கே.ஜே.யேசுதாஸ் | வயலார் |  |
| 4 | "இது சிசிராம்" | வாணி ஜெய்ராம் | வயலார் |  |
| 5 | "ஒண்ணு பெட்டு குஞ்சு" | கோபாலகிருஷ்ணன், கஸ்தூரி சங்கர் | வயலார் |  |
| 6 | "துடிக்குன்றாதது கண்ணோ" | கே.ஜே.யேசுதாஸ் | வயலார் | } |
# ஓம்ப்ரானா

***ஓம்ப்ரானா*** (*Ombrana*) என்பது டைகுரோகுளோசிடே குடும்பத்தில் உள்ள தவளைப் பேரினமாகும். இது ***ஓம்ப்ரானா சிக்கிமென்சிசு*** என்ற ஒற்றை சிற்றினத்தைக் கொண்டுள்ளது. இந்த பேரினத்தின் செல்லுபடியாகும் தன்மை தற்போது நிச்சயமற்றதாக கருதப்படுகிறது.  
*ஒம்ப்ரானா சிக்கிமென்சிசு* மத்திய மற்றும் கிழக்கு நேபாளத்திலும் வடகிழக்கு இந்தியாவின் சில பகுதிகளிலும் (சிக்கிம், மேற்கு வங்காளம் மற்றும் மேகாலயா) காணப்படுகிறது. பூட்டானிலும் சில இடங்களில் இது காணப்படலாம். இந்த தவளைப் பேரினம் கடல் மட்டத்திலிருந்து சுமார் வரை உயரத்தில் பதிவு செய்யப்பட்டுள்ளது.
# பி. முரளிதர ராவ்

**பொல்சனி முரளிதர ராவ்** (**Polsani Muralidhar Rao**) இந்தியாவின் தெலங்காணா மாநில அரசியல்வாதி ஆவார். இவர் 2013 முதல் 2020 முடிய பாரதிய ஜனதா கட்சியின் தேசியப் பொதுச் செயலாளராக பணியாற்றிய்வர். முன்னர் இவர் சுதேசி விழிப்புணர்வு இயக்கத்தின் அமைப்புச் செயலாராக இருந்தார். ஆவார். 2019-ஆம் ஆண்டில் தெலங்காணா மாநில சட்டமன்றத் தேர்தலில் இவர் பாரதிய ஜனதா கட்சியின் வெற்றிக்காக செயலாற்றினார்.
# சிவானந்தமந்திரம் நாராயணன் சதாசிவன்

**சிவானந்தமந்திரம் நாராயணன் சதாசிவன்** (ஆங்கிலம்: Sivanandamandiram Narayanan Sadasivan) என்னும் **எஸ்.என்.சதாசிவன்** (1926-2006) ஒரு இந்திய எழுத்தாளர் ஆவார். சதாசிவன் பொது நிர்வாகம், இந்திய சமூக வரலாறு மற்றும் மேலாண்மை குறித்து பல்வேறு புத்தகங்களை எழுதியுள்ளார். கேரளாவின் திருவனந்தபுரத்தில் உள்ள கேரள பொது நிர்வாகக் கழகத்தின் செயல்பாடுகளை அவர் நிர்வகித்தார்.
# சிவானந்தமந்திரம் நாராயணன் சதாசிவன்

## தொழில்

1964 முதல் 14 ஆண்டுகள், சதாசிவன் இந்தியா முழுவதும் உள்ள பல்வேறு நிறுவனங்களில் இந்திய குடிமைப் பணி (Indian Civil Service) பயிற்சியாளர்களின் ஆசிரியராக இந்திய அரசாங்கத்தில் பணியாற்றினார். 1978 ஆம் ஆண்டு முதல் 1980 ஆம் ஆண்டு வரை திருவனந்தபுரத்தில் உள்ள கேரள பொது நிர்வாகப் பயிலகத்தில் (Kerala Institute Public administration, Thiruvananthapuram) பொது நிர்வாகப் பேராசிரியராக (professor of Public Administration) இருந்தார்  . பின்னர் அவர் புது தில்லியில் உள்ள இந்திய பொது நிர்வாக நிறுவனத்தில் பொது நிர்வாகப் பேராசிரியராகப் பணியாற்றினார், பின்னர் 1988 ஆம் ஆண்டு முதல் 1993 ஆம் ஆண்டு வரை போபாலில் உள்ள நிருவாகக் கழகத்தில் (Academy of Administration) பணியாற்றினார்.